Generate an article for the following headline: Muddo intee la'eg ayuu qofka badbaaday ku sii hoos jiri kaa burburka dhismaha?
Samatabbixiyeyaasha ku sugan Florida ee dalka Mareykanka, ayaa wada baadigoobka dad ka badbaadi kara burburka dhisme dabaq ah kaas o dumay ku dhowaad toddobaad ka hor. Shaqaalaha gurmadka degdegga ah - oo ay ku jiraan khubaro ka kala socota adduunka oo dhan - ayaa sheegaya inay weli raadinayaan dad laga yaabo inay noolyihiin oo ku hoos jira burburka. Qaramada Midoobay badanaa waxay go'aansataa inay joojiso isku dayga baadigoobka iyo samatabbixinta inta u dhexeysa shan ilaa toddobo maalmood musiibada ka dib, marba haddii aan qof nool laga helin maalin ama laba. Si kastaba ha noqotee, waxaa dhacda in la dad nool laga helo burburka hoostii iyagoo muddo ka badan tan Qramada Midoobay ku hoos jira. Bishii May ee 2013-kii haweeney ayaa laga soo saaray burburka dhisme warshad ku taal Bangladesh, 17 maalmood ka dib markii uu dumay. Shaqaaluhu waxay maqleen iyada oo ku qaylinaysa "fadlan i badbaadi" waxayna isticmaaleen qalab lagu baaro muuqaallada iyo maqalka si ay u helaan goobta saxda ah ee ay ku sugan tahay. Ka dib dhulgariirkii Haiti ee bishii Janaayo 2010-kii nin ayaa badbaaday ka dib 12 maalmood oo uu ku hoos jiray burburka dukaan dhowr jeer la dhacay. Markii dambe, nin kale ayaa sida la sheegay la helay isagoo nool ka dib 27 maalmood oo uu ku jiray burburka uu sababay dhul gariirka. Dad weli laga raadinaya burburka dhulgariirka ka dhacay Taiwan Cabaad laga maqlay burburka buundada Genoa Khubarada ayaa sheegaya in dhowr arrimood ay fure u yihiin badbaadada - oo ay ku jiraan helitaanka biyaha iyo hawada. Badbaadadu waxay inta badan ku xirantahay waxa dhaca isla marka uu dhulgariirku dhaco ama uu dhisme burburo - hadii aad ku xayiran tahay meel oksijiinka leh - iyo biyo waxaa suurogal ah inaad badbaaddo. Xaaladda ayaa aad ugu adkaaneyso dadka ku dhaawacma burburka hoostii. Dadka qaarkood ee ka badbaaday dhacdooyinkii hore waxay la il daran yihiin cillad maskaxeed taas oo u  horseedeysa inay dhaqdhaqaaqi waayaan. Qaar ka mid ah kooxaha Samatabbixiyeyaasha ayaa isku dayaya inay ogaadaan heerarka sii kordhaya ee CO2 iyo tiknoolajiyada kale si ay isugu dayaan inay helaan caddeynta dadka badbaaday ee weli ku hoos jira dhismooyinka burbura. Bishii Sebtembar 2020 kooxaha samatabbixinta ee Beirut waxay u maleeyeen in laga yaabo inay heleen badbaado ku dhowaad bil ka dib markii uu dhacay qarax dad badani ku dhinteen laakiin markii dambe rajo beel bay muujiyeen inkasta oo raadinta la cusbooneysiiyay. Way adag tahay in la ogaada muddada ay dadku noolaan karaan biyo la'aan - qiyaasaha qaarkood waxay soo jeedinayaan isku celceliska inta u dhexeysa saddex illaa toddobo maalmood. Inta badan waxay ku xirantahay heerkulka aagga aad xannibantahay - kaas oo go'aamiya inta dheecaan ee dhididku kaa lumayo - iyo heerka jir ahaanta shaqsiyeed. Evans Monsignac, oo ah ninka sheegay inuu ka badbaaday ku dhowaad afar toddobaad burburkii Haiti, ayaa markii dambe sheegay inuu u cabay biyaha bulaacada. In kasta oo ay jiraan diyaargarow iyo talobixino hadana, samatabbixiyeyaashu waxay yiraahdaan badbaadada inta badan waxay ku timaaddaa "go'aamada uu qofka qaato. Graham Payne, oo ah guddoomiyaha iyo aasaasaha hay'adda samafalka iyo samatabbixinta ee Rapid, ayaa mar sii horreysay BBC-da u sheegay in "Dadka qaarkiis ay markiiba isdhiibaan marka ay ogaadaan inay ku hoos jiraan burbkrka halka qaarkoodna ay ku dhiiradaan inaysan is dhiibin oo ay sii wadaan dadaalkooda si ay u badbadaan."